Unistus pääseda Taevasse.
See on õige.
Kuid unistus on ka saada Taevas siia maa peale.
See innustab.
Meele uuendamine
Läbimurre
Uussünd
Muutus
Kultuurimuutus
Arusaamine
Loovus
RENESSANSS
Tere. Tore teid näha ja tore, et teie meid näete.
Tore on seda saadet teha. Täna räägime unistustest.
See raamat innustab mind tohutult.
Sellepärast, et see raamat on täis unenägusid ja unistusi,
mida inimsed nägid ja mida Jumal neile andis.
Bill Johnsonil on raamat "Unista koos Jumalaga".
Koos Jumalaga võime me teha väga palju asju.
Mitte ainult palvetada, kuigi meie palves on palju head,
aga koos Jumalaga võime kasvõi kiikuda,
lebada voodis ja käia mõnes toredas kohas.
Laskem oma fantaasial koos Jumalaga lennata.
Räägi Jumalale sellest,
mille kohta sa tunned, et seda oleks tore teha või kogeda.
Ütle Talle, mis on su unistus.
Minu unistus on näha muutusi inimeste mõtlemises
ja iseenda mõtlemises.
Minu unistus on näha,
kuidas kristlaste keel hakkab muutuma nii,
et sellesse tuleb Jumala ligiolu.
Rohkem Tema headuse, ilu, toreduse ja Jumala helluse ligiolu.
Mul on üks eriline unistus veel -
ma tahan, et Jumal kasutaks mind haigete tervendamisel.
See on tõsiselt mu unistus.
Tahan õnnistada sind praegu, kui vaatad seda saadet.
Sul võib olla haige ükskõik, milline koht.
Jeesuse nimel tahan kuulutada sulle tervist.
Tahan kuulutada sulle seda usku,
et Jeesus on ikka veel meie Tervendaja.
Tema haavade hinnaga on meid terveks tehtud.
Sina seal, oled Jeesuse haavade tõttu terveks tehtud.
Sa võid uskuda seda ja sa võid selle omaks võtta.
Võid loota sellele, et Jumala unistus sinu suhtes
on alati suurem, kui oskad ettegi kujutada.
Jumalal ei ole väikesi unistusi,
mille kaudu saad vaevu päev korraga elatud.
Jumalal on sinu jaoks plaan.
Jumalal on sinu jaoks unistus.
Jumal tahab kasvatada sind selle unistuse jaoks.
Jumal tahab teha imesid sinu elus.
Ära mõtle mõtteid, mis on sama suured kui sina.
Ära mõtle ka mõtteid, mis on meie, kolme inimese suurused.
Mõtle Jumala-suuruseid mõtteid.
Palu Pühal Vaimul avardada oma maailma,
nii et sinna saaksid tekkida tõeliselt suured asjad -
Jumala moodi, sama suured kui Jumal.
Sellised asjad, mis muudavad sind ja sinu mõtlemist.
Seejärel hakkab see muutma ka maailma su ümber.
Kuhu iganes sa lähed, Jumala unistused on koos sinuga.
Ma armastan unistusi.
Minu arust viivad need Jumala südame lähedale.
See viib meid kõige alguspunkti.
Mis on meie eesmärk ja ülesanne selles maailmas.
Jumalal on igaühe jaoks unistus.
Mitte ainult kuulsate, esiplaanil olevate jaoks.
Meie elu jaoks ka.
Kui me näeme seda unistust, mis Jumalal on meie jaoks,
mis on meie sisse kirjutatud enne meie sündimist,
siis me ei taha olla keegi muu.
Isegi need, keda me imetleme.
Me ei taha olla nemad,
kuna meie ülesanne, kutsumine ja unistus on midagi sellist,
mille puhul me täiesti tunneme, et oleme elus.
Vägev on teha seda, mida sa armastad
ja millest sa unistad,
sest sellest tuleb tunne, kus iga ihurakk ütleb, et ma elan.
Siit võib muidugi tekkida küsimus,
milline on suur ja milline väike unistus?
Milline on tähtsusetu unistus?
Kas see on halb unistus, kui keegi unistab olla kodune ema,
kellel on 10 last?
See on väga suur unistus.
See ongi suur unistus.
Ma natuke pelgan seda, kui unistustest mõeldes
me kujutame endale ette midagi väga kõrgelennulist.
Me ütleme: "Unista, et sinust saaks president."
Samas aga tead, et Soomes saab olla vaid üks president korraga.
See on alati piiratud arv inimesi, kes selleks saavad.
Tahan rääkida sellest,
miks ma ise tahan julgustada inimesi mõtlema suuremalt
ja unistama suuri asju.
Ma kuulsin üht lugu poisist, kelle isa oli automehaanik.
Ta ise oskas ka autosid parandada.
Kõik loomulikult arvasid, et temast saab automehaanik
nagu tema isagi.
Kuid ükskord koolis bioloogiatunnis olles,
kus oli üks keeruline aparaat,
küsis õpetaja, kas poiss saaks minna appi seda parandama.
Poiss oskas selle ära parandada.
Õpetaja ütles: "Sinus on annet, et asju korda teha,
sa võid ka keerulisemaid parandada."
Nii et lõpuks ta leiutaski mingi vägeva meditsiiniaparaadi.
Põhjus, miks tahan julgustada inimesi mõtlema suuremalt, on see,
et see murrab teatud piirangud, mis tulevad oma perest ja taustast.
Ärgu olgu su fantaasial piire - vaid Taevas saab olla piiriks.
Sinu unistus ei tule kuskilt väljastpoolt.
Ei ole nii, et Jumal ütleb:
"Jani, nüüd ma ütlen, mida sa tegema pead!"
ja sa mõtled: "Ahsoo..."
Ei, see tuleb meie seest.
See ühtib täielikult Jumala unistusega
ja sellega, mida see meile räägib.
See on meie elu täiuslik tükk.
Meil on oma elu kutsumise ja ülesande täiuslikud tükid.
Ma saan aru su repliigist, Jani.
Kui ma innustun millestki, siis ma hakkan kasutama ülivõrret.
Seda on minu olemusest näha.
On olemas väga väikeseid unistusi,
aga need on inimese jaoks siiski väga tähtsad.
Siis on need suured unistused, mida ma tahan näha.
Nendes asjades on hea hoida tasakaalu.
Kuid Jumalas on alati enamat ja Ta annab alati suuremal moel.
Mulle meenus Sakkeus. Mis oli tema unistus?
Näha Jeesust.
Mida ta tegi?
Ta ronis puu otsa, mis on täiesti totter.
Täiskasvanud mees ronib puu otsa, et näha Jeesust.
Aga mis juhtus? Jeesus nägi Sakkeust.
Ta nägi ilmselt ka tema unistust.
Mis siis pärast seda juhtus?
Nad läksid Sakkeuse koju õhtust sööma.
Sakkeuse elu muutus.
Väikese Sakkeuse elus toimus täielik pööre
ja ta hakkas ellu viima Jumala unistust teha head.
Küsimus on selles, mis määrab ära, milline on väike või suur unistus?
Kes seda määratleb?
Kas see olen mina, kes otsustab,
et sinu unistus on väike ja sinu oma on suur?
Või on otsustav asi see, mis on inimese südames?
Mõni tahab olla suur filmitäht.
Mõni ei taha üldse midagi sellist.
Mõni tahab ainult luuletusi kirjutada ega taha kunagi olla mingi filmitäht.
Meie süda määrab ära selle unistuse suuruse.
Kui mõtleme mõne tippkirurgi ameti peale,
siis tema on operatsioonisaalis.
Seal on patsient, kes on narkoosi all.
Võib-olla tehakse ajuoperatsiooni.
Seda tööd kõrvalt vaatama ei pääse,
aga inimesi teenitakse sellisel moel ning see on suur unistus.
Me kunagi ehk isegi ei mõtle sellele,
et sulle kõnnib tänaval vastu ajukirurg.
Loomulikult, see on ilmselt ka suur unistus
saavutada elus selline positsioon.
Aga samamoodi läheb tarvis ka väiksemaid operatsioone.
Need on samamoodi tähtsad.
Kellegi põlv vajab opereerimist.
See pole ajukirurgi töö ja see pole ka nii keeruline,
kuid see on samamoodi hea unistus.
Mulle tuli teenimisega seoses meelde see,
et unistuste täitumine on ka tegelikult pisut isekas.
Kuid unistused on tegelikult ikkagi need, mida Jumal tahab.
Ma usun ka seda, et meie unistus täidab teiste unistusi.
Kui sa maalid ja teed selliseid pilte, mis toovad teistele lootust,
siis su unistused on antud selle maailma teenimiseks.
Need annavad meie panuse, muutmaks maailma paremaks.
Olgu need unistused millised tahes - suured või väikesed,
inimene, kes unistab, paistab teiste seast silma.
Just. See ongi asja mõte.
Sa võid ju millestki unistada,
mis mõjutab loomulikult sinu mõtlemist ja tegutsemist
ja seda, kuidas teatud asjad jõuavad sinuni.
Kui sa aga ei unista ega oota midagi,
vaid ootad sama vana jama iga päev:
"Midagi ei muutu, kõik on alati sama!"
"Ma olen sündinud siia peresse,
mul on sellised geenid ja sellest ei saa mingit asja."
Nii et see paistab küll silma, kui inimene näeb, et tal on oma elu,
et tal on omad võimalused ja kes võib teda piirata.
Loomulikult, kui oleme usklikud,
siis me ei räägi vaid tavalise inimese kombel.
Kui tavaline inimene kes ei tunne Jumalat,
kuigi Jumal on kõigile elu andnud.
Jumala armust inimesed ju elavad ja hingavad,
Temas me oleme, elame ja liigume.
Nii et see on fakt, et inimene on saanud elu Jumalalt kingituseks
ja seetõttu on igas inimeses ka üks seeme.
Kui pöördume usku, toimub meis uussünni ime,
mille ajal Jumala vaim tuleb inimese vaimu
ja hakkab sealt sisemusest mõjutama inimese tahet ja tegemisi.
Inimesse tuleb tegemise tahe, mis on Jumalast mõjutatud.
Jumal annab inimeste andidele ja võimetele eesmärgi.
Sinus loomulikult olemasolevad annid, need, mis eksisteerivad sinu DNA-s,
on need, mille Jumal on algselt oma eesmärgiga andnud.
Jumala vaimuga astud sa täiesti uuele tasemele.
Järsku saavad kokku taevas ja maa.
Mitte meie ei lähe taevasse,
vaid taevas tuleb siia, meie südamesse
ja meie kaudu siia maailma.
Mul on sulle üks küsimus.
Carita võib ka vastata, kui tahab.
Sa ütlesid, et kui me pöördume usku, siis tuleb see ja too.
Kas meie unistused saavad usku pöörduda?
Mida see tähendab, et unistused pöörduvad usku?
Ma toon sulle näiteks sellise asja.
Enne, kui ma tundsin Jeesust ja kui ma olin evangeeliumis sees,
enne kui ma olin pühendunud teenima Jeesust,
siis ma küll uskusin Jumalat ja mõtlesin, et on midagi rohkemat.
Ja mul olid ka omad unistused.
Üks oli see, et ma saaksin koolis noortele rääkida.
Ma nägin end klassi ees rääkimas
ja õpetamas noortele väärtustest, elu väärtustest.
Siis ma nägin, et tahtsin oma kätega inimesi tervendada.
See oli natuke new age'i asi.
Aga kui ma pöördusin, siis täna, Jeesuse nimel,
on need asjad sündinud.
Ma palvetan Jeesuse nimel ja olen näinud haigeid tervenevat.
Ma olen seisnud klassi ees ja rääkinud sellest,
kuidas need lapsed ja noored on väärtuslikud,
et nende elul on eesmärk ja nad võivad teha elus häid valikuid.
See kõik on saanud tõeks usku pöördudes.
Ma võin selle kohta lugeda Piiblist kirjakoha.
See oli hea küsimus, kuna mulle tuli varasem meelde -
et unista koos Jumalaga.
Sest algul me lihtsalt unistame asjadest,
mille Jumal on me sisse pannud,
kuid nüüd võime hakata unistama koos Jumalaga.
Mitte miski pole võimatu koos Jumalaga.
Kui keegi võib maalida maali,
mida vaadates kukub kellegil kasvaja kõrvast välja,
siis see on üle minu mõistuse.
Sa võid luua midagi - kunsti, etendusi, mida iganes sa tahad,
või leiutada mingi meditsiinilise asja.
Inimese mõistus suudab teha väga palju asju
ja meil on tohutu potentsiaal.
Kuid koos Jumalaga pole enam üldse miski võimatu.
Võimatust saab võimalik
ja sellega koos hakkab edasi kanduma ka Jumala au.
Samasugune mõte on see,
kas palvetada Jumala poole või Temaga koos.
Rääkides Jumalaga, annab Ta mulle uusi ideid ja leiutisi,
kasutades mu fantaasiat
ja luues sinna uusi kujutlusi, mida Tema viib ellu.
Kuid Ta teeb seda koos minuga,
ega tee ilma minu loata mu elus mitte midagi,
sest Ta austab ja hindab minu isikut.
Tore on see, et saame teha asju koos Temaga,
võtta Ta käest kinni ja minna edasi unistama.
Ma ei pääse siia kuidagi vahele.
Te räägite muudkui omi mõtteid ja Bill Johnsoni mõtteid,
aga ma tahan rääkida Jumala mõtetest.
Me kõik räägime muidugi samast asjast,
sest Jumal on saanud mõjutada nii meid kui Bill Johnsonit.
Ja need mõtted on täiesti kirja pandud.
Tahan rääkida sellest vaatajale väga otse.
Kui sul on Piibel, siis võid ise järele vaadata.
Uues Testamendis, kirjas Efeslastele,
kirjutab Paulus millestki 1 ja 3. peatükis.
Ma tahan kitsendada siit ühe palve.
See palve sobib kõikidele usklikele.
Me saame palvetada enda eest ja teiste eest ka.
Just nüüd, kui ma seda loen,
palvetan ma seda ka sinu eest, kallis televaataja,
sina Issi tupsununnu.
Sina oled unistuste edasiviija
ja su Taevane Isa on see, kes sulle need unistused annab.
See palve kõlab nii.
Paulus palvetab koguduse eest järgmiselt:
"Ma palvetan, et Issanda Jeesuse Kristuse Jumal, kirkuse Isa,
teile annaks tarkuse ja ilmutuse Vaimu tema äratundmisel,
valgustades teie südame silmi,
et te teaksite, milline lootus on tema kutsumises,
milline on tema pärandi kirkuse rikkus pühade sees
ja milline on tema väe võrratu suurus meie heaks,
kes me usume tema tugevuse jõu mõjul.
See sai tegevaks Kristuses, kui ta tema üles äratas surnuist
ja pani istuma oma paremale käele taevas,
kõrgele üle iga valitsuse ja meelevalla ja väe ja ülemuse
ning üle iga nime, mida nimetatakse mitte üksnes nüüdsel
vaid ka tulevasel ajastul."
See on täiesti imeline.
Siin öeldakse, et Püha Vaim hakkab meie palvete kaudu
mõjutama seda, mida me palume ja mis on Jumala plaani kohane.
Et meie vaimsed silmad, meie sisemise inimese silmad,
võiksid näha just neid unistusi,
et need võiksid näha Jumala võimalusi.
Palvetada tuleb nii, et tuleb lootus.
Et meil tekkiks nägemus, nägemus oma elust.
Et sul oleks nägemus omaenda elust, mille Jumal andis.
Väga tähtis on see, et meil oleks nägemus.
Nägemus sellest, kuhu oleme teel.
Kolmandas peatükis on teine palve ja see kõlab järgmiselt:
"Ma palun, et ta teile oma kirkuse rikkust mööda
annaks väge saada tema Vaimu läbi tugevaks seesmise inimese poolest..."
See on vägev tekst.
"...et Kristus usu kaudu elaks teie südameis..."
Usk on loodetava tõelisus, nähtamatute asjade tõendus,
me usume, et Kristus elab meis, et Ta on auhiilguse lootus
ja kõik on võimalik Tema jaoks.
Ja siis öeldakse veel:
"...et te oleksite juurdunud ja kinnitatud armastuses,
et te suudaksite koos kõigi pühadega tunnetada,
milline on armastuse laius ja pikkus ja sügavus ja kõrgus,
ning ära tunda Kristuse armastust, mis ületab iga tunnetuse,
et te oleksite täidetud Jumala kogu täiusega.
Jumalale, kes meis tegutseva väega võib korda saata palju rohkem,
kui oskame paluda või isegi mõelda,
temale olgu kirkus koguduses ja Kristuses Jeesuses
igavesest ajast igavesti kõigi sugupõlvedeni! Aamen"
Me tahame teile rääkida veel sellisest unistusest,
et te toetaksite seda saadet.
Soovides toetada TV7 tööd, võite helistada 900 17777 (7 eur)
Täname teid, et olete koos meiega, muutmas seda unistust tõeks.
Renessanss saab tõeks. Kultuurimuutus.
See toimub. Aitäh.
Tõlge: Külli Kuusk